2.

A tanácsadó bizottság egyetért a Bizottsággal abban, hogy a szóban forgó művelet értékelése szempontjából érintett termékpiacok a következők: a) az elektromos rendszereken belül a váltakozó áramú (AC) áramfejlesztő rendszerek piaca i. A váltakozó áramú áramfejlesztő rendszerek tovább szegmentálhatók az állandó frekvenciás és változó frekvenciás rendszerekre, bár a piac további szegmentálásának jelentősége ebben az ügyben nyitva hagyható. ii. Ebben az ügyben nyitva hagyható az a kérdés is, hogy a különböző méretű repülőgépplatformokhoz szánt generátorokat elkülönült termékpiacként kell-e kezelni. iii. Ebben az ügyben nyitva hagyható az a kérdés is, hogy tovább kell-e szegmentálni a generátorok piacát kereskedelmi és katonai alkalmazási cél szerint. b) a váltakozó áramú elosztórendszereken belül az elsődleges és a másodlagos elosztórendszerek piaca, az alacsonyfeszültségű és a nagyfeszültségű egyenáramú (DC) elosztórendszerek piaca; c) a repülőgépmotorok piaca, bár ebben az ügyben nyitva hagyható az a kérdés, hogy kell-e az alkalmazási cél alapján szűken definiálni a piacot, vagy azt egységes – a turbóventillátoros és a turbólégcsavaros hajtóműveket egyaránt magában foglaló – piacnak kell-e tekinteni; d) a nagy, kereskedelmi célú repülőgépek és a regionális útvonalakra szánt sugárhajtású repülőgépek segédhajtóművel működtetett generátorainak (APU) piacai, bár a kimeneti teljesítmény vagy teljesítménykritériumok szerinti további szegmentálás jelentősége ebben az ügyben nyitva hagyható; e) az elektronikus hajtóművezérlők (EEC), a fő üzemanyag-szivattyúk és az üzemanyag-adagoló berendezések (a továbbiakban együttesen: hajtóművezérlők) piacai, bár a hajtómű mérete és a repülőgép használati célja szerinti további szegmentálás jelentősége ebben az ügyben nyitva hagyható; f) a befecskendező fúvókák piaca, bár ebben az ügyben nyitva hagyható a piac motorméret és/vagy -típus szerinti további szegmentálásának kérdése; g) a repülésvezérlés-működtető rendszerek piacai, bár ebben az ügyben nyitva hagyható az a kérdés, hogy kell-e tovább szegmentálni a piacot az elsődleges repülésvezérlés-működtető egységek (PFCA), a másodlagos repülésvezérlés-működtető egységek (SFCA), vezérsíkkiegyenlítést működtető egységek (THSA), a helikopterek repülésvezérlés-működtető egységeinek (RFCA) és a rakétavezérlés-működtető egységek piacára; h) a kifejezetten a THSA-rendszerek számára gyártott mechanikus részegységek piaca, bár ebben az ügyben nyitva hagyható az a kérdés, hogy ez a piac tartalmazza-e a THSA-rendszerek számára gyártott, önálló egységek golyóbetétes mozgató csavarszerkezeteinek beszállítását; i) a hajtóműgondola-rendszerek piaca, bár ebben az ügyben nyitva hagyható a pontos termékpiac-meghatározás; j) a jegesedést észlelő rendszerek piaca, bár ebben az ügyben nyitva hagyható a pontos termékpiac-meghatározás; k) a nyomás-jelátalakítók piaca, bár ebben az ügyben nyitva hagyható a pontos termékpiac-meghatározás; l) a világítás piaca, bár ebben az ügyben nyitva hagyható a pontos termékpiac-meghatározás; m) a helikopterek piaca, bár ebben az ügyben nyitva hagyható a pontos termékpiac-meghatározás (a katonai helikopterek és a polgári helikopterek elhatárolt termékpiacai); n) a helikopter-mentőcsörlők piaca, bár ebben az ügyben nyitva hagyható a pontos termékpiac-meghatározás; o) a légiadat-mérők piaca, bár ebben az ügyben nyitva hagyható a pontos termékpiac-meghatározás; p) a komponensek MRO-szolgáltatásainak piacai, bár ebben az ügyben nyitva hagyható a pontos termékpiac-meghatározás; q) az MRO-szolgáltatások nyújtásával kapcsolatos alkatrészek és inputok piacai, bár ebben az ügyben nyitva hagyható a pontos termékpiac-meghatározás.